ཕན་དང་གནོད་འབྱུང་བའི། ལྷ་མིན་གཡེན་སྡེ་འཁོར་བཅས་དང་། བརྟེན་དང་
འདེགས་དང་སྐྱོང་བྱེད་པའི། ཀླུ་གཉན་ས་བདག་འཁོར་བཅས་དང༌། ཁྲིམས་དང་
སྐོས་ཀྱི་མངའ་དབང་བའི། རྒྱལ་ཆེན་སྡེ་བཞི་འཁོར་བཅས་དང་། སྐྱབས་དང་མཐུར་
དང་རྒྱུ་མཐུན་བའི། ལྷ་སྲིན་སྡེ་བརྒྱད་ལ་སོགས་ཏེ། ཡོན་ཏན་ལན་ཆགས་མགྲོན་
རིགས་ལ། བཀྲ་ཤིས་གཞལ་ཡས་བདེ་ཆེན་འདིར། བླ་མེད་མཆོད་པའི་རྒྱན་བཤམས་
ནས། བདུད་རྩི་ཆུ་བོའི་རྒྱུན་བཞིན་དུ། མཆོད་པའི་རྒྱུན་ཀྱང་མི་འཆད་ཅིང་། བཀྲ་
ཤིས་མཆོད་པ་འདི་འབུལ་གྱི། ཐུགས་རྗེས་དགོངས་ལ་བཞེས་སུ་གསོལ། ཞེས་བཀྲ་
ཤིས་གཙང་མའི་མཆོད་པ་འབུལ་བར་བསྟན་པའོ། །
— ༧ དེ་ནས་ཡང་སྟོན་པས་འགྲོ་བ་རིགས་དྲུག་གི་སེམས་ཅན་ལ། སྦྱིན་པ་གཏོང་
བའི་ཆོ་ག་མཛད་དེ་ཚིགས་སུ་བཅད་དེ་གསུངས་པ། ཨཱོྃ་བདག་གི་ཏིང་འཛིན་སྟོབས་
དང་ནི། དེ་བཞིན་ཉིད་ཀྱི་སྟོབས་ཀྱིས་ནི། བཀྲ་ཤིས་ལྷ་ཡི་གཞལ་ཡས་ཀུན། རིན་
107

གསུང་རབ་སྒོ་མཛོད་རིན་པོ་ཆེའི་གླེགས་བམ། 34
ཆེན་གཏེར་གྱིས་གང་བར་གྲུབབ།། འདོད་པ་ལྔ་རུ་བྱིན་གྱིས་བརླབས། དབང་པོ་ལྔ་ཡི་
ལོངས་སྤྱོད་འགྱེད། སྙིང་རྗེའི་མགྲོན་དུ་གྱུར་པ་ཡི། རིགས་དྲུག་སེམས་ཅན་ཐམས་
ཅད་ལ། མཛེས་དགུར་ལྡན་ཏེ་ཐིམ་གྱུར་ཅིག །བདག་གི་ཏིང་འཛིན་བྱམས་སྙོམས་
དང་། དེ་བཞིན་ཉིད་ཀྱི་སྟོབས་མཆོག་གིས། འདོད་པ་ལྔ་ཡི་ལོངས་སྤྱོད་འདི། མཐུན་
པའི་ཟས་དང་འདོད་པའི་རྫས། ཏིང་འཛིན་ཡིད་ཀྱི་དམིགས་པའི་ཡུལ། ཞེ་སྡང་ཉོན་
མོངས་སྦྱངས་བ་ཡི། དམྱལ་ཁམས་བཅོ་བརྒྱད་འཁོར་བཅས་དང་། འདོད་ཆགས་
བཀྲེས་སྐོམས་གདུངས་པ་ཡི། ཡི་དྭགས་གནས་རིགས་འཁོར་བཅས་དང་། གཏི་མུག་
མུན་པ་གཏིབས་པ་ཡི། བྱོལ་སོང་སྡེ་གསུམ་འཁོར་བཅས་དང་། ཕྲག་དོག་བཙོན་
ར་དམ་པ་ཡི། བྲེལ་ཕོངས་མི་ཡི་སྡེ་ཚན་དང་། ཁྲོ་གཏུམ་ང་རྒྱལ་འཐབ་དང་རྩོད།
གཡེན་ཁམས་ལྷ་མིན་འཁོར་བཅས་དང་། གཡེང་སྐྱོང་ལེ་ལོའི་དབང་གྱུར་པ། ཁམས་
གསུམ་ལྷ་རིགས་འཁོར་བཅས་དང་། དབང་པོས་ཡུལ་ལ་ཞེན་ཆགས་པའི། བར་མ་
དོ་ལ་སོགས་པ་སྟེ། འགྲོ་བ་རིགས་དྲུག་སེམས་ཅན་ལ། དབང་པོ་ལྔ་ཡི་སྤྱོད་ཡུལ་
དུ། བདུད་རྩིའི་ཆར་དུ་བབས་གྱུར་ཅིག །བདུད་རྩི་ཆར་དུ་བབས་པ་ཡིས། ཅི་འདོད་
ཡིད་བཞིན་འཕྲད་ནས་ཀྱང་། དགོས་འདོད་རེ་བ་བསྐང་གྱུར་ཅིག །སྡུག་བསྔལ་ཀུན་
དང་བྲལ་ནས་ཀྱང་། བདེ་བའི་འབྲས་བུ་ཐོབ་གྱུར་ཅིག །རིགས་དྲུག་བར་དོའི་གནས་
སྟོངས་ནས། ཐར་པ་མངོན་སངས་རྒྱས་པར་ཤོག །ཨཱོྃ་ན་མ་ཨ་ཏྲི་ནི་སུ་པྲི་དུ་ཟད་
མིན་ཧ་ར་ཐིམ་ཐིམ་ཡེ་སྭཱཧཱ། ཞེས་སྦྱིན་པ་བཏང་བར་མཛད་དོ། །
༧ དེ་ནས་མཆོད་སྦྱིན་རྒྱས་པའི་རྟིང་ལ་མི་དམིགས་པ་གཏོང་ཞིང་། བསྔོ་བ་སྨོན་
ལམ་གྱིས་རྒྱས་གདབ་པར་མཛད་དེ། ཚིགས་སུ་བཅད་དེ་གསུངས་པ། ཨཱོྃ་གཏད་པ་
མེད་པའི་མཆོད་སྦྱིན་རྒྱ་ཆེན་འདི། སྟོང་གསུམ་ནམ་མཁའི་དབྱིངས་སུ་གསལ་གྱུར་
ཅིག །དམིགས་པ་མེད་པའི་སྦྱིན་པ་ཆེན་པོ་འདིས། འདོད་དགུ་རིན་ཆེན་ཆར་དུ་
108

མདོ་སྡེ།
ཨུ་དུམ་ཝ་རའི་སངས་རྒྱས་སྟོང་།
འབབ་གྱུར་ཅིག །རེ་དོགས་མེད་པའི་སྨོན་ལམ་རྒྱ་ཆེན་འདིས། འཁོར་བའི་སེམས་
ཅན་མྱ་ངན་སངས་གྱུར་ཅིག །བྱུང་ཚོར་མེད་པའི་བཟོད་པ་ཆེན་པོ་འདིས། ཀུན་ཀྱང་
བདེ་བའི་ངང་ལ་འཁོད་གྱུར་ཅིག །འཆལ་བ་མེད་པའི་འདུལ་ཁྲིམས་ཆེན་པོ་འདིས།
སེམས་ཅན་སྒྲིབ་པ་རྣམ་པར་བྱང་གྱུར་ཅིག
།བཏང་སྙོམས་མེད་པའི་བརྩོན་འགྲུས་
ཆེན་པོ་འདིས། སེམས་ཅན་དོན་ཀུན་མྱུར་དུ་འགྲུབ་གྱུར་ཅིག འགྱུར་ལྡོག་མེད་པའི་
བསམ་གཏན་ཆེན་པོ་འདིས། ཀུན་ཀྱང་གཡུང་དྲུང་ས་ལ་འཁོད་འགྱུར་ཅིག །བདག་
ཕྱོགས་མེད་པའི་སྙིང་རྗེ་ཆེན་པོ་འདིས། འགྲོ་དྲུག་ཐུགས་རྗེའི་ངང་ལ་མཉམ་གྱུར་
ཅིག །སྐྱོ་ངས་མེད་པའི་དད་པ་ཆེན་པོ་འདིས། སྣང་སྲིད་དགེ་བ་ཡོངས་སུ་འཕེལ་
གྱུར་ཅིག །འཛིན་ཆགས་མེད་པའི་རྫུ་འཕྲུལ་ཆེན་པོ་འདིས། འཁོར་བ་ཐབས་ཀྱིས་
ཐར་ལམ་ཕྱེད་གྱུར་ཅིག །འཁྲུལ་པ་མེད་པའི་ཤེས་རབ་ཆེན་པོ་འདིས། ཀུན་ཀྱང་བླ་
མེད་འབྲས་བུ་ཐོབ་གྱུར་ཅིག །བྱམས་མ་ཆེན་མོ་བྱམས་ཆེན་མ། ལྷ་མོའི་རང་བཞིན་
དཔག་ཏུ་མེད། དཔག་མེད་འཇིགས་པ་བརྒྱད་སྐྱོབ་མ། ཨུད་འབར་སངས་རྒྱས་
སྟོང་དང་བཅས། དུས་འདིར་བདག་ལ་དགོངས་སུ་གསོལ། བདག་དང་མཐའ་ཡས་
སེམས་ཅན་གྱིས། བྱང་ཆུབ་མཆོག་ཏུ་སེམས་བསྐྱེད་ནས། ཚད་མེད་བཞི་ཡི་རྒྱུན་
ཞུགས་ནས། ཕ་རོལ་ཕྱིན་བཅུའི་དགེ་བ་འདི། མྱུར་དུ་བྱང་ཆུབ་ས་ལ་བསྔོ། བྱང་
ཆུབ་ས་ལ་བསྔོས་པ་ཡིས། བདག་དང་མཐའ་ཡས་སེམས་ཅན་རྣམས། སྒྲིབ་གཉིས་
བྱང་ཞིང་ཚོགས་གཉིས་རྫོགས། སྡུག་བསྔལ་འཁོར་བའི་ལས་ཟད་ནས། བླ་མེད་
ཐར་པའི་ལམ་བསྒྲོད་ཤོག །བླ་མེད་ཐར་པའི་ལམ་བགྲོད་ནས། བདེ་ལྡན་བཀོད་
པའི་ཞིང་ཁམས་སུ། ཐམས་ཅད་སྒྲོལ་མའི་ཞལ་མཐོང་ནས། ཐར་པ་མངོན་སངས་
རྒྱས་པ་ཡིས། ཨུད་འབར་སངས་རྒྱས་ས་ཐོབ་ཤོག །ཨུད་འབར་སངས་རྒྱས་ས་ཐོབ་
ནས། སླར་ཡང་འཁོར་བ་མ་སྟོངས་བར། ཐུགས་རྗེ་ཚད་མེད་བཞི་ལྡན་པའི། འགྲོ་
109

གསུང་རབ་སྒོ་མཛོད་རིན་པོ་ཆེའི་གླེགས་བམ།
34
བ་སེམས་ཅན་དཔལ་གྱུར་ཏེ། རྟག་ཏུ་འགྲོ་དོན་བྱེད་པར་ཤོག །རྟག་ཏུ་འགྲོ་དོན་
མཛད་ནས་ཀྱང་། ནམ་ཞིག་འགྲོ་བའི་དོན་གྲུབ་སྟེ། བདག་དང་མཐའ་ཡས་སེམས་
ཅན་རྣམས། མཁའ་ལ་མཉམ་ཞིང་ཀློང་དུ་བདལ། བྱམས་ལྡན་རྒྱལ་བའི་དཀྱིལ་
འཁོར་དུ། བྱམས་ཆེན་ཀློང་དུ་ངང་མཉམ་ཤོག །ཅེས་སྟོན་པས་མི་དམིགས་པའི་རྒྱས་
གདབ་ཅིང་། འཁོར་རྣམས་ཀྱིས་རོལ་མོ་སྣ་ཚོགས་སྒྲ་བསྒྲགས་ནས་མཆོད་པ་ཕུལ་
བས་འཇིག་རྟེན་གྱི་ཁམས་ཐམས་ཅད་ཀྱང་། གཡོ་གཡོ་འོ་རབ་ཏུ་གཡོ་འོ། འགུལ་
འགུལ་ལོ་རབ་ཏུ་འགུལ་ལོ། །འུར་འུར་རོ་རབ་ཏུ་འུར་རོ། །ཐུག་ཐུག་གོ་རབ་ཏུ་ཐུག་
གོ །ཆེམ་ཆེམ་མོ་རབ་ཏུ་ཆེམ་མོ། །ལྡེག་ལྡེག་གོ་རབ་ཏུ་ལྡེག་གོ །ནམ་མཁའ་ལས་
གསལ་བའི་འོད་མང་པོ་ཤར་རོ། །བར་སྣང་ལས་སྙན་པའི་སྒྲ་མང་པོ་གྲགས་སོ། །ས་
གཞི་ལས་མཛེས་པའི་མེ་ཏོག་མང་པོ་སྐྱེས་སོ། །དེའི་དུས་སུ་སྟོན་པའི་ཐུགས་རྗེ་དང་།
བདེ་བར་གཤེགས་པའི་བྱིན་རླབས་དང༌། སེམས་ཅན་ལས་ཀྱི་བསོད་ནམས་དང་།
མཚན་ཕྱག་འཚལ་བའི་ནུས་མཐུ་དང་། མཆོད་སྦྱིན་རྒྱས་པའི་ཡོན་ཏན་གྱིས། སྟེང་
གི་ལྷ་དང་། འོག་གི་ཀླུ་དང་། བར་གྱི་མི་ལ་སོགས་འགྲོ་བ་རིགས་དྲུག་གི་སེམས་ཅན་
ལས་ཤིན་ཏུ་གྲངས་མང་བ་ཞིག །གཟུགས་ཀྱི་ཕུང་པོ་རྡུལ་ཕྲ་རབ་ཀྱི་ཆར་དུ་ལྷག་སྟེ་
ནམ་མཁའ་ལ་གཞའ་ཚོན་གྱི་འོད་དུ་འཕྲོས་ནས་སངས་རྒྱས་ཏེ་སོང་ངོ༌། །དེ་ལ་སླད་
ནས་ལུས་པ་རྣམས་ཀྱང་ཤིན་ཏུ་སྤྲོ་བ་སྐྱེས་ནས། ཡང་སྟོན་པའི་སྐུ་ལ་སྐོར་བ་ནི་བྱས།
ལྷ་ཕྱག་ནི་འཚལ། མཆོད་པ་ནི་ཕུལ། མེ་ཏོག་ནི་གཏོར་བས། སྟོན་པའི་ཞལ་ནས་
བཀའ་སྩལ་པ། ཉོན་ཅིག་འདུས་བའི་འཁོར་རྣམས་དང་། གཤེན་རབ་གཡུང་དྲུང་
སེམས་
ས་དཔའ་རྣམས། བདེ་བར་གཤེགས་པའི་སྲས་ཡུམ་འཁོར་དང་བཅས་པ་རྣམས་
ལ་ཕྱག་འཚལ་ཞིང་མཆོད་པ་འབུལ་བ་ནི་ཤིན་ཏུ་ལེགས་སོ། །དེའི་ཡོན་ཏན་གྱིས་
དིང་འདིར་ཚོགས་པའི་སེམས་ཅན་རྣམས་ལས་ཤིན་ཏུ་གྲངས་མང་བ་ཞིག་སངས་
110

མདོ་སྡེ།
ཨུ་དུམ་ཝ་རའི་སངས་རྒྱས་སྟོང་།
རྒྱས་པ་ཡང་། དེ་དག་གི་མཐུ་དང་དཔལ་ལ་བརྟེན་ནས་ཐར་པའི་གོ་འཕངས་ཐོབ་
ནས་སངས་རྒྱས་པའི་འབྲས་བུ་ཐོབ་པ་ལགས་སོ། །ད་ཡང་འཁོར་དུ་གཏོགས་པའི་
གང་ཟག་དང་གཡུང་དྲུང་སེམས་དཔའ་རྣམས་ཀྱང་། བདེ་བར་གཤེགས་པའི་མཚན་
བརྗོད་པ་འདི་དག་ལ་བརྩོན་ཅིང༌། བདེ་བར་གཤེགས་པའི་ཐུགས་ཀྱི་སྙིང་པོ་འདི་མ་
བརྗེད་པར་ཡིད་ལ་ཟུངས་ཤིག །དེ་ནི་འདི་ལྟ་སྟེ། ཨཱོྃ་མ་བ་མ་དེ་མ་ཧི་མོ་ཧ་ཨེ་མ་ཧོ་
མ་ཡེ་རུ་པ་ཡེ་ཏ་འདུ་འདུ་ཡེ་སྭཧཱ། ན་མ་བྷུདྡྷ་ས་མུན་ཏ་ནེའུ་ར་ཧ་ལོ་སད་ལ་ས་མ་
ཡ་ཧོ། ཨཱོྃ་ན་མ་ཧ་ལོ། །ནེའུ་ར་སད་དོ། །གྱེར་ཞི་དོན་ཀུན་ཏ། ཞི་ལོ་བྱིད་ལོ། །སད་
དོ་མྲྀ་ཏ། ས་མ་ཏིང་ས་ར་ཧ། ཨ་མ་མྲྀ་ཏ། སད་དོ་ས་མ་ཡ། བྷ་བ་སྨྲི་ཏ། ན་མ་ཀུན་
ཏན་ཏ་ཡ། ཀུན་ཏན་ཏ་ཡ། ཨུ་ཏ་བྷི་ཏ། ཡཀྴ་ན་མ་ཨུད་སྣོ་ལོ། །ཨཱོྃ་ན་མ་ཧ་ར། ནེའུ་
ཏིང་ཧ་ལོ་སད་ལ། ཏར་ཡ་ཏ། ཏར་ཡ་ཏད་བན་ཧ་ར། ཨ་དཀར་སད་དོ། །ཞི་བ་
ཤན་ཏིང་། ན་མ་ཨ་དཀར་ཏིང་ནམ། ཏིང་ནམ། ཏིང་ནམ། ཏིང་ནམ། ཏིང་ཕྱིས་
ཆ་ཡེས། བྷདྡྷ་ཙ་ཀྲ་དེ་རྒྱ། ན་མ་རྐོ་ཕུང་ཨག་ཤོ་ཨུ་དུག་ས་ལེ། ཨ་དཀར་གཤའ་ཡ་
ནི། ས་ལེ་སང་ངེ་ཡེ་སྭཧཱ། གང་ཞིག་གཤེན་རབ་གཡུང་དྲུང་སེམས་དཔའ་རྣམས་
དང་། རིགས་ཀྱི་བུ་དང་རིགས་ཀྱི་བུ་མོ་དག །བདེ་བར་གཤེགས་པའི་མཚན་བརྗོད་
པ་དང་། མཚན་ཡོངས་སུ་བརྗོད་པའི་སྙིང་པོ་འདི་དག །རང་གིས་ཉམས་སུ་ལེན་
པ་དང་། གཞན་དག་ལ་རྒྱ་ཆེར་ཡང་དག་པར་སྟོན་ཅིང་། ཡོངས་སུ་འཕེལ་བར་
བྱེད་པ་དེ་དག་ནི། བསོད་ནམས་ཀྱི་ཕུང་པོ་དང་། ཡེ་ཤེས་ཀྱི་ཚོགས་དཔག་ཏུ་མེད་
པ་ཐོབ་པར་བྱེད་དོ། །དེ་ནི་བདེ་བར་གཤེགས་པའི་རྗེས་སུ་འབྲང་ཞིང་གཡུང་དྲུང་
སེམས་དཔའི་སྤྱོད་པ་ཟབ་མོ་ལ་སྤྱད་པས། བདེ་བར་གཤེགས་པའི་སྤྱོད་པ་མཐར་
སོན་ཅིང་འཇིག་རྟེན་འཁོར་བའི་ས་ལ་མི་གནས་པར། གཡུང་དྲུང་ཐེག་པའི་ས་བཅུར་
རིམ་པར་བགྲོད་ནས། ཕ་རོལ་ཕྱིན་པ་བཅུའི་དོན་དང་ལྡན་ཏེ། དོན་གཉིས་ཕུན་
111

གསུང་རབ་སྒོ་མཛོད་རིན་པོ་ཆེའི་གླེགས་བམ། 34
སུམ་འཚོགས་པ་ཡིད་བཞིན་དུ་འགྲུབ་པར་འགྱུར་རོ། །གཞན་ཡང་འདི་ཡི་དོན་དང་
ཡོན་ཏན་ནི་ཚད་ཀྱིས་བཟུང་པར་མ་མཆིས་ཤིང་། གང་ཞིག་གང་གཱའི་ཀླུང་གི་བྱེ་མ་
སྙེད་རྡུལ་ཕྲ་རབ་ཀྱི་གྲངས་ནི་བརྗོད་པར་ནུས་ལ། འདི་ཡི་ཡོན་ཏན་ནི་བརྗོད་པར་
ལྟ་ཅི་སྨོས། དེའི་ཕྱིར་ན། གང་ཞིག་རིགས་ཀྱི་བུ་དང་རིགས་ཀྱི་བུ་མོ་དག །བདེ་བར་
གཤེགས་པའི་མཚན་བརྗོད་པ་འདི་དག་རིན་པོ་ཆེ་སྣ་ལྔ་དང་བཻཌཱུརྱའི་སྣག་ཚས་བྲིས་
ནས། ཡོངས་སུ་འཛིན་པ་དང་། འཆང་པ་དང་། ཀློག་པ་དང་། ནར་མར་འདོན་
པ་དང༌། ཁ་ཐོན་དུ་བརྗོད་པ་དང་། དྲོ་སྐབས་གཅིག་ཏུ་འདོན་པ་དང་། ཆུ་རྒྱུན་
སྐབས་མེད་དུ་འདོན་པ་དང་། ཉ་གསུམ་དང་བརྒྱད་སྟོང་ལ་སོགས་ལ་ཀློག་ཅིང༌།
བཀུར་སྟི་དང་རིམ་གྲོ་དང༌། ཕུད་དུད་དང་། ནན་ཏན་ཆེར་བགྱིད་པ་དེ་དག་ནི།
བསྐལ་པར་བསགས་པའི་བག་ཆགས་དང་སྒྲིབ་པ་བྱང་ཞིང་། ཐར་པ་རིན་པོ་ཆེ་རྒྱུན་
གྱི་འབྲས་བུ་ཐོབ་པར་འགྱུར་རོ། །གཞན་ཡང་འཇིག་རྟེན་གྱི་ཁམས་སུ་བཀྲ་ཤིས་པ་
དང་། བདེ་ལེགས་སུ་འགྱུར་ཞིང་། ཆར་ཆུ་དུས་སུ་འབབ་པ་དང་། ལོ་ཐོག་རྟག་
ཏུ་ལེགས་པ་དང༌། ཚེ་དང་ནོར་དང་དབང་ཐང་དང་། དཔལ་དང་གྲགས་པ་རྒྱས་
ཏེ། དགྲ་དང་དུག་དང་མཚོན་དང་ནད་དང་རིམས་དང་མུ་གེ་དང་། འཁྲུག་པ་དང་
རྨི་ལམ་དང་པྲ་ལྟས་ངན་པ་ལ་སོགས། འཇིགས་པ་བརྒྱད་ལས་སྐྱོབ་ཅིང་། འཇིག་
རྟེན་གྱི་ཞིང་དུ་ངན་འགྲོའི་འཇིགས་པ་སེལ་བའི་དཔལ་དུ་གྱུར་ནས། བསམ་པའི་དོན་
ཐམས་ཅད་མཐར་ཕྱིན་པར་འགྱུར་རོ། །དེའི་ཕྱིར་ན་གཡུང་དྲུང་སེམས་དཔའ་རྣམས་
དང་། འཁོར་དུ་གཏོགས་པའི་གང་ཟག་རྣམས། འདིའི་དོན་ལ་མོས་པར་བྱའོ། །
བསླབ་པར་བྱའོ། །འཇུག་པར་བྱའོ། །སྤྱོད་པར་བྱའོ། །བཀུར་སྟིར་བྱའོ། །རིམ་གྲོར་
བྱའོ། །ཕུད་དུད་དུ་བྱའོ། །ནན་ཏན་དུ་བྱའོ། །བདག་གི་དོན་ཡོངས་སུ་ལྷུན་གྱིས་གྲུབ་
པར་བྱའོ། གཞན་དག་ལ་ཡང་དག་པར་རྒྱ་ཆེར་སྟོན་པར་བྱའོ། །དེས་ན་དགེ་བའི་
112

མདོ་སྡེ།
༼མ༽
ཨུ་དུམ་ཝ་རའི་སངས་རྒྱས་སྟོང་།
དེད་དཔོན་ཆེན་པོར་གྱུར་ནས་མི་མཇེད་འཇིག་རྟེན་གྱི་ཁམས་རབ་འབྱམས་དཔག་
ཏུ་མེད་པར། འཁོར་ལོ་སྒྱུར་བའི་རྒྱལ་པོ་ཆེན་པོ་ཐོབ་ནས། འགྲོ་བ་སེམས་ཅན་གྱི་
དོན་རྒྱ་ལག་ཕྱེད་ནས་བདག་གཞན་རྣམས་ཡུམ་ཆེན་མོ་ཐམས་ཅད་སྒྲོལ་མའི་ཀློང་དུ་
མངོན་པར་སངས་རྒྱས་པར་གྱུར་ཏོ། །ཞེས་སྟོན་པས་བཀའ་བསྩལ་པས། འཁོར་དུ་
གཏོགས་པའི་གཡུང་དྲུང་སེམས་དཔའ་རྣམས་དང་། ལྷ་དང་། ཀླུ་དང་། མི་དང་།
ལྷ་མ་ཡིན་དང་། ནམ་མཁའ་ལྡིང་དང༌། དྲི་ཟ་དང་རོ་ལངས་དང་འཇིག་རྟེན་ཀུན་
ཡི་རངས་ཏེ། སྟོན་པས་གསུངས་པ་ལ་མངོན་པར་བསྟོད་དོ། །བདེ་བར་གཤེགས་
པའི་བཀའ་དྲི་མ་མེད་པ་མཚན་ཡོངས་སུ་གྲགས་པ་དུས་གསུམ་ནུབ་པ་མེད་པའི་
མདོ་ལས། བདེ་བར་གཤེགས་པ་ཨུ་དུམ་ཝ་རའི་སངས་རྒྱས་སྟོང་ལ་ཕྱག་འཚལ་བའི་
ལེའུ་སྟེ་བཅུ་དྲུག་པའོ། །།
༧ བསྟན་འཛིན་སྐྱེས་མཆོག་འོད་ཟེར་སྦྱིན་པ་ཡིས།
བསྟན་སྐྱོང་ལྷ་མི་གཤེན་དང་དཔུང་སྦྲེལ་ཏེ།
བསྟན་པའི་སྙིང་པོ་སྒོ་བཞི་མཛོད་ལྔའི་བོན།
བསྟན་འགྲོའི་དཔལ་དུ་བསྐྲུན་འདི་རྟག་བརྟན་སྨོན།
༧ སྒོ་བཞི་མཛོད་དང་ལྔ་ཡི་བོན།
ས་ཡི་རྡུལ་བཞིན་གྲངས་འཕེལ་ནས།
རིན་ཆེན་སྣ་ལྔའི་གཏེར་བཞིན་དུ།
སེམས་ཅན་དོན་དུ་རྒྱས་